CELEX: 62012CA0366
Language: hr
Date: 2014-03-13 00:00:00
Title: Predmet C-366/12: Presuda Suda (treće vijeće) od 13. ožujka 2014. (zahtjev za prethodnu odluku Bundesfinanzhof – Njemačka) – Finanzamt Dortmund – West protiv Klinikum Dortmund GmbH (Zahtjev za prethodnu odluku  — Šesta direktiva o PDV-u  — Izuzeća  — Članak 13. slovo A stavak 1. točka (b)  — Isporuka robe  — Opskrba ambulanti citostatskim lijekovima  — Usluge koje pružaju druge osobe  — Članak 13. slovo A stavak 1. točka (c)  — Pružanje medicinske zaštite  — Lijekovi propisani od liječnika koji obavlja samostalnu djelatnost unutar bolnice  — Usko povezane aktivnosti  — Popratne usluge pružanja medicinske skrbi  — Fizički i gospodarski nerazdvojive aktivnosti)

5.5.2014   
            
            
               HR
            
            
               Službeni list Europske unije
            
            
               C 135/4
            
         Presuda Suda (treće vijeće) od 13. ožujka 2014. (zahtjev za prethodnu odluku Bundesfinanzhof – Njemačka) – Finanzamt Dortmund – West protiv Klinikum Dortmund GmbH
   (Predmet C-366/12) (1)
   
   ((Zahtjev za prethodnu odluku - Šesta direktiva o PDV-u - Izuzeća - Članak 13. slovo A stavak 1. točka (b) - Isporuka robe - Opskrba ambulanti citostatskim lijekovima - Usluge koje pružaju druge osobe - Članak 13. slovo A stavak 1. točka (c) - Pružanje medicinske zaštite - Lijekovi propisani od liječnika koji obavlja samostalnu djelatnost unutar bolnice - Usko povezane aktivnosti - Popratne usluge pružanja medicinske skrbi - Fizički i gospodarski nerazdvojive aktivnosti))
   2014/C 135/04
   Jezik postupka: njemački
   
      Sud koji je uputio zahtjev
   
   Bundesfinanzhof
   
      Stranke glavnog postupka
   
   
      Tužitelj: Finanzamt Dortmund – West
   
      Tuženik: Klinikum Dortmund GmbH
   
      Predmet
   
   Zahtjev za prethodnu odluku – Bundesfinanzhof – Tumačenje članka 13. slova A stavka 1. točke (b) Šeste direktive Vijeća 77/388/EEZ od 17. svibnja 1977. o usklađivanju zakonodavstava država članica koja se odnose na poreze na promet (SL L 145, str. 1.) – Pojam aktivnosti usko povezanih s bolničkim liječenjem i medicinskom zaštitom – Aktivnost koja na predstavlja isporuku u smislu članka 6. Direktive – Aktivnost koju obavlja osoba različita od one koja pruža bolničko liječenje ili medicinsku zaštitu – Aktivnosti usklo povezane s medicinskom zašttitom koja nije izuzeta od poreza na dodanu vrijednost
   
      Izreka
   
   Isporuka robe kao što su citostatski lijekovi iz glavnog postupka koje su u okviru ambulantnog liječenja raka propisali liječnici koji obavljaju samostalnu djelatnost unutar bolnice ne može biti izuzeta od poreza na dodanu vrijednost na temelju članka 13. slova A stavka 1. točke (c) Šeste direktive Vijeća broj 77/388/EEZ od 17. svibnja 1977. o usklađivanju zakonodavstava država članica koja se odnose na poreze na promet – zajednički sustav poreza na dodanu vrijednost: jedinstvena osnovica za razrezivanje, kako je izmijenjena Direktivom Vijeća 2005/92/EZ od 12. prosinca 2005., osim ako je ta isporuka fizički i gospodarski neodvojiva od glavnog pružanja medicinske zaštite, a što treba utvrditi sud koji je uputio zahtjev.
   
      (1)  SL C 366, 24.11.2012.